**Hódmezővásárhelyi Szent István Általános Iskola**

**belső szabályzata**

1. **TEENDŐ BETEG SZEMÉLY ESETÉN**
2. Amennyiben egy gyermeknél, pedagógusnál, vagy egyéb dolgozónál fertőzés tünetei észlelhetők, haladéktalanul elkülönítjük.
3. Amennyiben betegség tünetei észleljük egy tanuló esetén azt az erre kijelölt helyre elkülönítjük.
4. Elkülönítésre előkészített helységek – mindkét telephely vonatkozásában – az orvosi szoba.
5. Az intézményvezető által kijelőlt beteg gyermek felügyeletét ellátó személynek kesztyű és maszk használata kötelező. Emellett lázmérés és megfigyelést is eszközölünk.
6. Ezzel egyidőben a szülőt és/vagy törvényes képviselőt és az intézményvezetést az elkülönítésről értestjük.
7. Felhívjuk a szülő/gondviselő figyelmét arra, hogy feltétlenül keressék meg telefonon a gyermek háziorvosát/házi gyermekorvosát is, és azt követően az orvos utasításainak alapján járjanak el.
8. A koronavírus tüneteiről a vezető értesíti az iskolaegészségügyi orvost is, aki az érvényes eljárásrend szerint dönt a további teendőkről.
9. A tanuló az iskolába – hasonlóan más megbetegedésekhez – kizárólag orvosi igazolással térhet vissza, melyet az intézmény elfogad, azt saját hatáskörben nem bírálhatja felül.
10. Amennyiben krónikus betegséggel élő gyermek az új koronavírus okozta járványügyi helyzet miatt speciális eljárást, védelmet igényel, erről a kezelőorvosnak kell döntenie, mely alapján tesszük meg a szükséges intézkedéseket.
11. **További teendőket Intézményünk eljárásrendje szabályozza**

**(Covid 2020 eljárásrendben rögzítettek alapján)**

1. A nevelési-oktatási intézményeket kizárólag egészséges, tüneteket nem mutató gyermek, tanuló látogathatja.
2. A szülő köteles az iskolát értesíteni, ha a gyermeknél vagy a családban koronavírusgyanú vagy igazolt fertőzés van.
3. A gyerekeket naponta megkérdezzük (szóban) egészségi állapotukról és szükség szerint, panaszok esetén testhőmérséklet mérést végzünk rajtuk.
4. A koronavírus megbetegedés tüneteit mutató személyt azonnal elkülönítjük.
5. A szülőnek értesítés után azonnal haza kell vinni gyermekét (az előző I. pontban leírtak betartása mellett.
6. A gyermek az iskolába kizárólag orvosi igazolással térhet vissza,
7. Annak a tanulónak az iskolai hiányzását, aki a vírusfertőzés szempontjából veszélyeztetett csoportba tartozik tartós betegsége (például szív-érrendszeri megbetegedések, cukorbetegség, légzőszervi megbetegedések, rosszindulatú daganatos megbetegedések, máj- és vesebetegségek) vagy például immunszupprimált állapota miatt, erről orvosi igazolással rendelkezik, és azt bemutatja, esetleges hiányzását igazolt hiányzásnak kell tekinteni.
8. Igazolt hiányzásnak tekintendő továbbá, ha a gyermek, a tanuló hatósági karanténba kerül a részére előírt karantén időszakára. Ezen időszakokban a tanuló az otthona elhagyása nélkül, a pedagógusokkal egyeztetett kapcsolattartási és számonkérési forma mellett vesz részt az oktatásban.
9. Gyermek, a tanuló távolmaradásával kapcsolatos valamennyi szabály a nevelésioktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendeletben foglaltak szerint érvényes, azok betartása szerint szükséges eljárni.
10. **KOMMUNIKÁCIÓ**

Felhívjuk az iskola közösségéhez tartozók – szülők, pedagógusok, tanulóink – figyelmét, hogy hiteles forrásokból tájékozódjanak. Az oktatással kapcsolatos híreket a www.kormany.hu és a www.oktatas.hu felületein lehet/kell követni.